及五胡亂華，衣冠南渡，晉懷帝建興元年，遼東張統據樂浪、帶方二郡，與高句麗王乙弗利相攻，連年不解。樂浪王遵說統帥其民千餘家歸廆，廆為之置樂浪郡，以統為太守，遵參軍事。中華遂失二郡於高句麗、百濟。以降百餘年，樂浪地幾易手於二國間，無常主。及隋煬帝，欲征高麗，不勝。至唐，唐太宗征高麗，滅之，置安東都護府，平壤隸屬之。